baldyring
Baldyring er et ældre udtryk for broderi. Udtrykket blev især benyttet af digtere i 1700- og 1800-tallet. At baldyre er altså at brodere.
Baldyring er desuden navnet på en af de broderiformer, der blev syet på Hedeboegnen i midten af 1800-tallet. Samlet kaldes de 7 broderiformer for hedebosyning. Forbilledet for broderiteknikken baldyring er den italienske broderiform reticella.